ข้อใดกล่าวถูกต้องเกี่ยวกับการลงทุนหุ้นง่ายๆ แต่ได้กำไรเหมือนกัน
A. ข้อมูลต้องครบก็ซื้อหุ้นได้
B. ไม่ต้องประเมินมูลค่าด้วยการบวกและลบ
C. ลงทุนในหุ้นที่เข้าใจเป็นอย่างดี
D. เอากำไรมาอวด
E. ต้องลงรายละเอียดยิบย่อยเหมือนทำงานวิจัย
ข้อที่ถูกต้องได้แก่ C.  เนื่องจาก การลงทุนหุ้นง่ายๆ ได้กำไรเหมือนกัน

1) ลงทุนในหุ้นที่เราเข้าใจเป็นอย่างดี
ร้านอาหาร ร้านค้าปลีก ของกินของใช้ อาจจะเป็นหุ้นที่สุดแสนจะธรรมดา ทำกิจการซื้อมาขายไป สามารถเข้าถึงกิจการได้ง่ายดาย เพียงแค่เดินไปร้านหน้าปากซอย หรือเข้าห้างก็เจอ ผิดกับหุ้นบางประเภทที่กิจการอาจอยู่ต่างประเทศ กิจการสลับซับช้อนอย่างปิโตรเคมี หรือ สินค้าโภคภัณฑ์ต่างๆ ซึ่งถ้าไม่เข้าใจ แค่เห็นชื่อสินค้าก็ปวดหัวแล้ว อาจเลือกไม่ลงทุนก็ได้
แต่ทั้งนี้ทั้งนั้นก็ต้องบอกว่า ความยากง่ายของแต่ละคนนั้นไม่เหมือนกัน ขึ้นอยู่กับประสบการณ์และความรู้ที่ต่างกันออกไป บางคนบอกยาก บางคนบอกง่าย เพราะฉะนั้นเลือกหุ้นไหนก็ได้ที่เข้าใจได้ดีที่สุดเป็นพอ

2) ข้อมูลไม่ต้องครบก็ซื้อหุ้นได้
ข้อมูลเป็นสิ่งจำเป็นในการลงทุนก็จริง แต่ก็ต้องยอมรับว่า ไม่สามารถหาข้อมูลได้ครบทั้งหมด และจริงๆ ก็ไม่จำเป็นต้องทำเช่นนั้น เพียงแต่ต้องรู้ว่า ควรรู้ข้อมูลอะไรที่สำคัญ และจำเป็นต่อการวิเคราะห์หุ้นตัวนั้นมากกว่า เพื่อให้ได้เข้าใจธุรกิจ เข้าใจตัวเร่งในการเติบโต ความเสี่ยง และประเมินราคาที่เหมาะสมได้ บางครั้งถ้ารอเก็บข้อมูลให้ครบ หุ้นตัวที่สนใจอาจจะวิ่งไปก่อนโดยไม่รอแล้วก็ได้

3) ไม่ต้องลงรายละเอียดยิบย่อยเหมือนทำงานวิจัย
หลายคนคำนวณตัวเลขละเอียดยิบถึงขั้นทศนิยม 2-3 ตำแหน่ง เช็คสัดส่วนรายได้อื่นๆ ยิบย่อยของบริษัททั้งหมด ดีที่ละเอียด แต่ก็ต้องถามตัวเองว่า เสียเวลามากขึ้นโดยไม่จำเป็นหรือเปล่า เพราะการลงรายละเอียดมากเกินไปก็อาจไม่ได้ทำให้มูลค่าหุ้นที่คำนวณได้ต่างกันมากนัก อาจจะต่างกันแค่หลักทศนิยม หรือหลักหน่วย ซึ่งก็คงไม่มีผลทำให้เปลี่ยนมุมมองในการลงทุนจากหน้ามือเป็นหลังมือ เพราะฉะนั้นเอาเวลาไปโฟกัสจุดใหญ่ จุดหลักของกิจการดีกว่า หรือเอาเวลาที่เหลือไปหาข้อมูลบริษัทอื่นอาจจะได้ประโชน์มากกว่า

4) ประเมินมูลค่าแค่บวกลบคูณหารพอ
บางคนใส่ตัวแปรต้น ตัวแปรตาม ตัวแปรควบคุมต่างๆ มากมาย ใช้สูตรทางคณิตศาสตร์เชิงลึก เพื่อเอามาทำการประเมินมูลค่าหุ้น ซึ่งหลายครั้งอาจจะไม่จำเป็นต้องใช้ท่ายากขนาดนั้น แต่ขึ้นอยู่กับความเข้าใจมากกว่าว่าหุ้นแบบไหน ควรประเมินมูลค่าด้วยวิธีไหน และตลาดมีมุมมองอย่างไรกับหุ้นตัวนั้น บางทีอาจเป็นวิธีง่ายๆ แบบ P/E, P/BV ก็พอ

5) กำไรไม่ต้องอวดใคร แต่ขาดทุนต้องเข้าใจ
หลายคนชอบโพสต์ ชอบอวด เวลาทำกำไรได้ จริงๆ ก็เป็นเรื่องส่วนตัว อาจดีใจ เลยอยากบอกให้เพื่อนๆ รู้ แต่บ่อยครั้งเข้าอาจจะกลายเป็นความกดดันโดยไม่รู้ตัวก็เป็นได้ว่า ทุกครั้งที่ลงทุนต้องกำไร พอขาดทุนก็ไม่กล้าบอกใคร กลัวเสียหน้า ตั้งหน้าตั้งตาลงทุนไป ไม่ต้องไปอวดใครเวลากำไร แค่ให้รู้ก็พอว่า ทำอย่างไรถึงได้กำไร แต่เวลาขาดทุนนี่สิ สำคัญกว่า ต้องเข้าใจด้วยว่า ไปทำท่าไหนมา ถึงได้ขาดทุนแบบนี้ จดไว้เพื่อคราวต่อไปจะได้ไม่พลาดอีก
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน